
TALLINNA LINNAAMETNIK 2008 AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2008 kuni 31. detsembrini 2008. Kõigi linna ametiasutuste teenistujad on jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid on vaadeldud ainud soolise ja vanuselise jaotuse järgi. Võrdlusmaterjalina on kasutatud 1999. aasta ning 2001-2007. aasta päringute tulemusi.
Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2008
1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul on toimunud rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad.

Alates 1. septembrist 2000

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet korraldati ümber Tallinna Spordi- ja Noorsooametiks.

Alates 1. novembrist 2000

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001

· korraldati ümber Sisekontrolli Ameti tegevus ning tema ülesanded pandi Tallinna Linnakantseleile;

· korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

· korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

· Linnavaraamet korraldati ümber Tallinna Elamumajandusametiks;

· Hinna- ja Konkurentsiamet, Linnamajanduse Amet ja Turismiamet (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

2003. aastal toimunud suuremad struktuurimuudatused:

Alates 1. jaanuarist 2003

· moodustati Säästva Arengu ja Planeerimise Ameti (SAPA) ühistranspordi teenistuse ja keskkonna osakonna baasil Tallinna Transpordi- ja Keskkonnaamet. SAPA koosseisus olnud teedeehituse valdkonna spetsialistid ja liiklusosakond viidi üle Kommunaalameti koosseisu. SAPA hallatav asutus Tallinna Liikluskorralduskeskus viidi kuni selle ümberkorraldamiseni üle Kommunaalameti haldusalasse.

· Ettevõtlusameti koosseisus moodustati senise kaubanduspoliitika teenistuse baasil hinna- ja tarbijakaitse teenistus.

Alates 7. maist 2003 lõpetati Kommunaalameti hallatava asutuse Tallinna Liikluskorralduskeskus tegevus ja tema funktsioonid pandi Kommunaalametile. Liiklusosakonna baasil moodustai liiklusteenistus.

Alates 1. oktoobrist 2003 moodustati Elamumajandusameti koosseisus üürikomisjon.

Alates 1. novembrist 2003 moodustati Tuletõrje- ja Päästeameti koosseisus munitsipaalpolitsei.

2004. aastal toimunud suuremad struktuurimuudatused:

Alates 1. jaanuarist 2004

· Linnakantselei koosseisus moodustati õigusnõuniku büroo, haldusosakonna koosseisus moodustati Särgava külalistemaja teenistujate ametikohad;
· seoses Säästva Arengu ja Planeerimise Ameti (SAPA) hallatava asutuse Tallinna Hooneregistri tegevuse lõpetamisega moodustati SAPA koosseisu registriosakond täitmaks seadustest tulenevaid funktsioone riikliku ehitisregistri pidamisel;
· Haridusametis moodustati kaks teenistust: hariduskorralduse teenistus ja ökonoomikateenistus;
· Kultuuriväärtuste Ameti linnakujunduse osakonna nimi muudeti miljööalade osakonnaks.

Alates 1. juulist 2004 kinnitati Tuletõrje- ja Päästeameti koosseisus oleva struktuuriüksuse munitsipaalpolitsei uus struktuur ning suurendati selle koosseisu 12 ametikohalt 36-le ametikohale.

2005. aastal toimunud suuremad struktuurimuudatused:

Alates 1. jaanuarist 2005

· Korraldati Kommunaalamet ning Transpordi- ja Keskkonnaamet ümber Kommunaalametiks, Keskkonnametiks ja Transpordiametiks.
· Transpordiameti koosseisu tuli Kommunaalametist üle liiklusteenistus.
· Keskkonnaamet moodustati Transpordi- ja Keskkonnaametist, Kommunaalametist, SAPA-st tulnud ametikohast. Tuletõrje- ja Päästeameti koosseisus olnud munitsipaalpolitsei ülesanded koos ametikohtadega anti üle Keskkonnametile.

· Tallinna Tuletõrje- ja Päästeamet anti üle Harjumaa Päästeteenistusele.

· Säästva Arengu ja Planeerimise Amet nimetati ümber Linnaplaneerimise Ametiks. 
2005. aastal:

· Korrastati linna tippjuhtide ja nõunike teenistussuhteid Tallinna Linnavolikogu Kantseleis ja Tallinna Linnakantseleis. Pärast 2005. aasta kohaliku omavalitsuse volikogu valimisi võeti teenistusse koosseisuväliste ametnikena: linnapea ja abilinnapeade nõunikud linnavalitsuse volituste ajaks; linnavolikogu esimehe ja aseesimehe nõunikud linnavolikogu käesoleva koosseisu volituste ajaks, kuid mitte kauemaks kui volikogu esimehe või aseesimehe volituste lõpuni ning linnavolikogu fraktsioonide nõunik-abid linnavolikogu käesoleva koosseisu volituste ajaks, kuid mitte kauemaks kui linnavolikogu vastava fraktsiooni tegevuse lõppemiseni. 
· Linnakantselei koosseisus moodustati arenguteenistus.

· Linnaosade kaubanduskeskustes avati teenindussaalid.

2006. aastal toimunud suuremad struktuurimuudatused:

Alates 1. jaanuarist 2006

· Korrastatakse ametiasutuste funktsioone ning töö- ja teenistussuhteid ja kohaliku omavalitsusüksuse püsiva iseloomuga haldusfunktsioone täitvad linna teenistuses olevad koosseisuvälised teenistujad tuuakse linnaosade valitsuste koosseisu (infospetsialistid linnaosade uutes teenindussaalides, hooldajatoetuse määramise ja maksmisega seotud ametnikud).
· Lastekaitse valdkonna töö tugevdamiseks luuakse linnaosade valitsustes täiendavad lastekaitse, alaealiste komisjoni sekretäri ja/või erinoorsootöö spetsialistide ametikohad.
· Linna korrakaitseüksuse töö tõhustamiseks ja etapiviisiliselt ööpäevase patrulli rakendamiseks luuakse täiendavad ametikohad munitsipaalpolitsei koosseisus.
· Veebilehe ning teiste linna veebiväljundite tsentraliseeritud halduse funktsioon pannakse linnakantseleile, milleks luuakse ametikohad avalike suhete teenistuses ja infotehnoloogia teenistuses.

· Spordi- ja Noorsooameti haldusala raamatupidamise tsentraliseerimiseks moodustatakse ameti koosseisu täiendavad raamatupidajate ametikohad hallatavate asutuste koosseisude vähenemise arvel.
· Linnaosade tänavapuhastuse valdkonnaga seotud tegevused antakse üle Kommunaalameti hooldusosakonnale.
· Jätkub Linnaplaneerimise Ameti struktuuri korrastamine.
· Ametitele mitmetes valdkondades lisandunud töömahtu arvestades moodustatakse täiendavaid ametikohi Linnakantseleis, Elamumajandusametis, Kultuuriväärtuste Ametis, Keskkonnaametis, Transpordiametis ja Kommunaalametis.
2006. aastal:
· Tehakse muudatused Ettevõtlusameti turismiosakonna koosseisus seoses turismiinfokeskuse teenindusleti avamisega Viru Keskuses.

· Moodustatakse täiendavad lastekaitsespetsialisti ametikohad Haabersti Linnaosa Valitsuse ja Tallinna Kesklinna Valitsuse sotsiaalhoolekande osakondadesse.
· Moodustatakse linnakantselei arenguteenistuses linnauuringute büroo.
· Seoses ettevalmistava tegevusega raamatupidamiste tsentraliseerimiseks alates 1. jaanuarist 2007 toimuvad muudatused Haridusameti ja Kultuuriväärtuste Ameti koosseisus.
· Suurendatakse Keskkonnaameti keskkonnakaitse teenistuse keskkonnahoiu osakonna koosseisu.
2007. aastal toimunud suuremad struktuurimuudatused:

Alates 1. jaanuarist 2007

· Vastavalt Tallinna linna finantsjuhtimise mudelile tsentraliseeritakse Haridusameti ning Kultuuriväärtuste Ameti haldusala raamatupidamised ning ametite koosseisu luuakse raamatupidajate ametikohad ametite hallatavate asutuste koosseisude vähenemise arvel.
· Tõhustatakse tööd lastekaitse valdkonnas ning suurendatakse lastekaitsega tegelevate spetsialistide arvu.
· Lasnamäe neljas sotsiaalmajas ööpäevaringne hooldusteenuse tagamiseks moodustatakse Lasnamäe Linnaosa Valitsuse sotsiaalhoolekande osakonda täiendavad hooldustöötajate ametikohta.

· Keskkonnaameti korrakaitseüksuse munitsipaalpolitsei baasil luuakse linna ametiasutus Tallinna Munitsipaalpolitsei Amet.
· Linnaplaneerimise Ametis moodustatakse igasse planeerimispiirkonda (Kesklinna osakond, Lasnamäe ja Pirita osakond, Põhja-Tallinna ja Haabersti osakond, Mustamäe, Kristiine ja Nõmme osakond) juurde peaspetsialisti (arhitekti) ametikoht.
Alates 1. aprillist 2007 moodustatakse Linnakantseleis õigusnõuniku büroo, juriidilise osakonna ja üldosakonna riigihangete büroo baasil õigusteenistus.
Alates 5. juunist 2007 kinnitatakse Linnaplaneerimise Ameti koosseisu täiendavalt linna peaarhitekti ametikoht.
2008. aastal toimunud suuremad struktuuri- ja koosseisumuudatused:

Alates 1. jaanuarist 2008

· Tervisedenduse spetsialistid. Rahvatervise seadusest tuleneva kohaliku omavalitsuse ülesande – korraldada tervise edendamisele suunatud tegevust kohaliku omavalitsuse maa-alal – täitmiseks moodustatakse kõikidesse linnaosa valitsustesse tervisedenduse spetsialisti ametikohad. Sotsiaal- ja Tervishoiuameti tervishoiuosakonna koosseisu moodustatakse üks spetsialisti ametikoht Tallinna tervise arengukava strateegiliste suundade koordineerimiseks, arengukava täitmise jälgimiseks ning linnaosade tervisedendusliku võrgustiku väljakujundamiseks ja juhendamiseks töö sisu osas.

· Lastekaitse. Tallinna linn on seadnud eesmärgi jõuliselt tõhustada tööd lastekaitse valdkonnas ning suurendada lastekaitsega tegelevate spetsialistide arvu. 2008. aastal suureneb linnaosade valitsustes töötavate lastekaitse ametnike ametikohtade arv 47-lt 51-le.
· Koduteenuse osutamise üleandmine linnaosa valitsuse hallatavale asutusele. Parema koduteenuse osutamise eesmärgil antakse 1. jaanuarist 2008 koduteenuste osutamine üle linnaosade valitsuste hallatavatele asutustele Kesklinna, Kristiine ja Mustamäe linnaosas ja alates 12. veebruarist Nõmme linnaosas. Linnaosade valitsuste pädevusse jääb koduteenuse vajaduse hindamine, koduteenusele suunamine ja järelevalve teostamine selle osutamise üle. Koduteenust osutavad hooldustöötajad viiakse hallatavate asutuste koosseisu. Linnaosade valitsuste koosseis väheneb selle tulemusel kokku 74 ametikoha võrra.
· Turvaline ja ohutu elukeskkond, korrakaitse ning järelevalve.
Linna korrakaitsealase töö tõhustamiseks ning tegevuse laiendamiseks sisevalve suunal luuakse Munitsipaalpolitsei Ametis täiendavalt 25 uut ametikohta: laiaulatuslikuma ennetustöö teostamiseks moodustatakse ennetustöö sektor; teise patrullekipaaži töö käivitamiseks moodustatakse patrulliosakonna koosseisu täiendavad inspektorite ametikohad; menetlusosakonna töö tugevdamiseks moodustatakse täiendavad inspektorite ametikohad Kesklinna ja Lasnamäe piirkondliku tugipunkti jaoks; seoses sisevalve kohustuste ülevõtmisega linnakantselei hoonetes moodustatakse täiendavad inspektori ametikohad sisevalve sektorisse.
Keskkonnaalase töö korraldatakse ümber Keskkonnaameti töö. Valdkonnapõhiste struktuuriüksuste – osakondade (keskkonnahoiu osakond, jäätmehoolde osakond, haljastuse osakond) ning sektorite (arendussektor, vee ja välisõhu sektor, keskkonnajärelevalve sektor, heakorra ja investeeringute sektor) loomine võimaldab valdkonna kohta käiva info koondumist ühte struktuuriüksusesse, mis aitab tugevdada nende valdkondadega seotud probleemide lahendamist.
Takso- ja parkimiskontrolli ning liikluskorralduse järelevalve (tänavaliikluse igapäevane korraldamine ning liikluse ümbersuunamisega seotud küsimuste läbivaatamine ja lahendamine) tugevdamiseks moodustatakse Transpordiameti koosseisu täiendavad ametikohad.
Ohutu elukeskkonna tagamiseks käivitatakse Linnaplaneerimise Ametis ehitiste tehnilise jätkujärelevalve, mis seisneb ehitiste kasutamise ja korrashoiu kontrollimises ning ettekirjutuste tegemises avastatud puuduste kõrvaldamiseks ning hoonete avariide ennetamises. Ehitusjärelevalve teenistuse ehituskontrolli osakonda moodustatakse täiendavalt spetsialisti ametikoht.
Parema järelevalve tagamiseks suurenenud teede kapitaalremondi ja rekonstrueerimise mahtude juures ning ametnike töökoormuse optimeerimiseks moodustatakse Kommunaalameti ehituse ja järelevalve osakonda täiendavalt spetsialisti ametikoht.
Linnakantselei linna sisekontrolöri teenistuse siseauditi osakonna koosseisu moodustatakse kaks finantsauditi spetsialisti ametikohta finantsauditi läbiviimiseks linna ametiasutustes.
· Linnaelanikele laiaulatuslikuma informatsiooni kättesaadavuse tagamine. Seoses ajalehtede Pealinn/Stolitsa ilmumissageduse ja mahu suurenemisega ning teleprogrammide mahu suurenemisega ja vajadusega välja töötada Tallinna TV kontseptsioon korraldatakse ümber linnakantselei avalike suhete teenistuse meediaosakond, mille baasil moodustatakse 3 struktuuriüksust – Raepress, ajalehe Pealinn toimetus ja ajalehe Stolitsa toimetus. Teenistuse koosseisu moodustatakse täiendavad ametikohad.
· Viiakse lõpule linna asutuste majandusarvestuse üleviimine linna ühtse majandustarkvara SAP keskkonda Tallinna Kiirabi raamatupidamise korraldamise panemisega Sotsiaal- ja Tervishoiuameti raamatupidamisele.
· Ametiasutuste töömahu suurenemine
Ametiasutustele mitmetes valdkondades lisandunud töömahtu arvestades on moodustatud täiendavad ametikohad Linnakantseleis, Ettevõtlusametis, Kommunaalametis, Kultuuriväärtuste Ametis, Linnaplaneerimise Ametis, Perekonnaseisuametis, Sotsiaal- ja  Tervishoiuametis, Spordi- ja Noorsooametis. 

Alates 1. juulist 2008 pannakse ühissõidukites sõitjatel sõiduõigust tõendava dokumendi olemasolu kontrollimine Munitsipaalpolitsei Ametile, kus moodustatakse kontrolliosakond, teenistujate ametikohtade arv suureneb 66 ametikoha võrra.
31. detsembri 2008 seisuga oli Tallinnas 24 ametiasutust: linnavolikogu kantselei, linnakantselei, 14 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1665 ametikohta (vt tabel 1).
Tallinna linna ametiasutuste teenistujate ametikohtade jaotus
Tallinna linna 24 ametiasutuse koosseisus oli seisuga 31.12.2008 kokku 1665 ametikohta (vt  tabel 2), sellest:

1527,5 ametniku (92%) ja 137,5 abiteenistuja (8%) ametikohta.

Ametnike ametikohtade osatähtsus teenistujate ametikohtade üldarvust on 2008. aastal tõusnud 5 % võrra (1999 – 61%, 2001 – 59%, 2002 – 59%, 2003 – 62%, 2004 – 63%, 2005 – 86%, 2006 – 86%, 2007 – 87%).
Ametnike ametikohtadest oli:

227 juhti – 15% (2007 – 16%),

32 nõunikku – 2% (2007 – 2%),

1267,5 vanemametnikku – 83% (2007 – 81%),

1 nooremametnik – 0% (2007 – 1%).

Võrreldes 1999. aastaga on kasvanud vanemametnike ametikohtade osatähtsus ametnike ametikohtade üldarvust 20% võrra (1999 – 63%) nooremametnike osatähtsuse (1999 – 16%) vähenemise arvel. Nõunike ametikohtade osatähtsus on tõusis aastatel 1999-2004 3%-lt 5%-le ning vähenes 2005. aasta lõpuks 3%-le (seoses nn poliitiliste nõunike teenistusse võtmisega koosseisuväliste ametnikena) ja oli 2007. ja 2008. aastal 2%.
Seoses koduteenuste osutamise üleandmisega linnaosade valitsuste hallatavatele asutustele Kesklinna, Kristiine, Mustamäe ja Nõmme linnaosas viidi 74 hooldustöötaja ametikohta hallatava asutuse koosseisu. Abiteenistujate ametikohtade arv vähenes 2008. aastal kokku 75 võrra 212,5 ametikohalt 137,5-le ametikohale. 64% (87,5 ametikohta) abiteenistujate ametikohtadest moodustasid nelja linnaosa (Haabersti, Lasnamäe, Pirita ja Põhja-Tallinna) valitsuste sotsiaalhoolekande osakondade hooldustöötajate ametikohad.
2007. aastal oli hooldustöötajate ametikohtade osakaal abiteenistujate ametikohtade arvust 76% ja 2006. aastal 74%.
Tallinna linna ametiasutuste teenistujate jaotus põhigruppide lõikes
Tallinna linna ametiasutustes oli seisuga 31.12.2008 kokku tööl 1722 teenistujat (vt tabel 3), neist 1586 ametnikku (92%) ja 136 abiteenistujat (8%); aastatel 2005-2007 – vastavalt 86% ja 14%, 2004 – 69% ja 31%, 2003 – 68% ja 32%, 2002 – 67% ja 33% ning 2001 – 66% ja 34%.

Ametnikest oli teenistuses:
224 juhti – 14% ametnike üldarvust (2007 – 15%);

46 nõunikku – 3% (2007 – 3%);

1307 vanemametnikku – 82% (2007 – 81%);
9 nooremametnikku – 1% (2007 – 1%).

Graafik 1: Ametnike jaotus põhigruppide lõikes (seisuga 31.12.2008)
Erinevus kinnitatud koosseisu ja tegelikult 31.12.2008 seisuga tööl olnud teenistujate arvus:
	Teenistuja põhigrupp
	Kinnitatud koosseisus ametikohti
	Tööl olnud teenistujate arv
	Erinevus

	Juhid
	227
	224
	-3

	Nõunikud
	32
	46
	+14

	Vanemametnikud
	1267,5
	1307
	+39,5

	Nooremametnikud
	1
	9
	+8

	Ametnikud kokku
	1527,5
	1586
	+58,5

	Abiteenistujad
	137,5
	136
	-1,5

	Kõik kokku
	1665
	1722
	+57


Tööl olnud nõunike arv on suurem koosseisus kinnitatud nõunike ametikohtade arvust seoses sellega, et linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud on koosseisuvälised ametnikud.

Tööl olnud vanemametnike ja nooremametnike suurem arv võrreldes kinnitatud ametikohtade arvuga on tingitud ajutiselt äraolevate teenistujate asendajate ning koosseisuväliste teenistujate teenistusse võtmisest.
Tabelites toodud tööl olnud teenistujate arvu hulgas on ka koosseisuvälised teenistujad ja teenistujad, kelle teenistussuhe oli peatunud. 31.12.2008 seisuga oli teenistussuhe peatunud 59 ametnikul ning teenistuses oli 57 koosseisuvälist ametnikku.
Edaspidi vaadeldakse ainult 31.12.2008 seisuga linna ametiasutuses teenistuses olnud ametnikke.
Teenistuses olevate juhtide osatähtsus on vähenenud võrreldes 1999. aastaga 4% võrra (1999 – 18%). Nõunike osatähtsus on samal tasemel 1999. aastaga – 3%.

Teenistuses olevate vanemametnike osatähtsus ametnike arvust on võrreldes 1999. aastaga kasvanud 17% (65%-lt 1999.a 82%-le 2008.a). Kasv on olnud kõigil vaadeldavatel aastatel (2001 – 71%, 2002 – 72%, 2003 – 75%, 2004 – 77%, 2005 – 78%, 2006 – 79%, 2007 – 81%) põhiliselt nooremametnike osatähtsuse vähenemise arvel (1999 – 14%, 2001 – 8%, 2002 – 7%, 2003 – 3%, 2004 – 2%, 2005 – 2%, 2006 – 1%, 2007 – 1%) aga ka juhtide osatähtsuse vähenemise arvel.
Ametnike sooline jaotus

Tallinna linna ametisutustes 31.12.2008 seisuga teenistuses olnud 1586 ametnikust (vt tabel 3) on:

naisi 1177 ehk 74% (2007 – 75%)
mehi 409 ehk 26% (2007 – 25%)
[image: image2.wmf]Juhid

14%

Nõunikud

3%

Vanemametnikud

82%

Nooremametnikud

1%

 

Graafik 2: Ametnike sooline jaotus põhigruppide lõikes (seisuga 31.12.2008)
	Põhigrupp
	Naised
	Mehed

	
	Arv
	%
	Arv
	%

	Juhid
	118
	53
	106
	47

	Nõunikud
	24
	52
	22
	48

	Vanemametnikud
	1027
	79
	280
	21

	Nooremametnikud
	8
	89
	1
	11

	Kokku
	1177
	74
	409
	26


Linna teenistuses olevate meesametnike osakaal kasvas aastatel 1999-2004 28% –lt 32%-ni. 2005. aastal langes meeste osakaal 26%-le seoses Tuletõrje- ja Päästeameti, kus meesametnike osatähtsus oli suurem kui teistes ametiasutustes, üleandmisega Harjumaa Päästeteenistusele. 2006. aastal kasvas meesametnike osakaal 27%-le ning langes 2007. aastal 25%-le, mis on alates 1999. aastast madalaim. Naisametnike osakaalu tõusu 2007. aastal 2% võrra põhjustas põhiliselt Haridusameti ja Kultuuriväärtuste Ameti haldusalade raamatupidamiste tsentraliseerimine, mis tõi linnateenistusse põhiliselt naisametnikke. 2008. aastal on meesametnike osakaal tõusnud 25%-lt 26%-le vanemametnike põhigrupis meesametnike osatähtsuse suurenemise arvel. 
Suurim naiste osatähtsus 79% on vanemametnike põhigrupis (2007 – 80%, 2006 – 79%, 2005 – 80%, 2004 – 74%). Vanemametnike hulgas tõusis meeste osatähtsus aastatel 1999-2004 20%-lt 26%-le (2001 – 25%, 2002 – 24%, 2003 – 25%, 2004 – 26%, 2005 – 20%, 2006 – 21%, 2007 – 20%). 2005. aastal langes see 20%-le ning oli samal tasemel ka 2007. aastal, 2008. aastal tõusis 21%-le. 
Naisametnike osatähtsus on tõusnud juhtide põhigrupis aastatel 1999-2008 43%-lt 53%-le (2001 ja 2002 – 47%, 2003 – 45%, 2004 – 46%, 2005 – 51%, 2006 ja 2007 – 52%). Nõunike põhigrupis on naiste osatähtsus 2008. aastal tõusnud 52%-e (2001 – 54%, 2002 – 57%, 2003 – 56%, 2004 – 54%, 2005 – 52%, 2006 – 42%, 2007 – 47%).

Ametnike vanuseline jaotus
Tallinna linna ametiasutustes 31.12.2008 seisuga teenistuses olnud 1586 ametnikust (vt tabel 3) on:

41% ametnike (652 ametnikku) vanus alla 41 aasta (2006 – 42%, 2007 – 41%),
22% ametnikest (341 ametnikku) vanuses 41-50 aastat (2006 – 23%, 2007 – 22%),

37% ametnikest (593 ametnikku) vanemad kui 51 aastat (2006 – 35%, 2007 – 37%).

Võrreldes 1999. aastaga on alla 41-aastaste ametnike osakaal kasvanud 6% (1999 – 35%, 2001-2004 – 42%, 2005 – 40%, 2006 – 42%, 2007 – 41%).
Vähenenud on viimastel aastatel vanuses 41-50 aastat olevate ametnike osakaal ning suurenenud üle 51 aastaste ametnike osakaal.
Alla 21-aasta vanuseid on 5 ametnikku, neist 3 naist ja 2 meest, kõik vanemametnike põhigrupis.

Linnaametnike keskmine vanus tõusis tasapisi aastatel 2003-2007. 2003. aastal oli keskmine vanus 42,1 aastat, 2004 – 42,5 aastat, 2005 – 43,1 aastat, 2006 – 43,5 aastat ja 2007 – 43,7 aastat. 2008. aastal oli keskmine vanus 43,5 aastat.
Graafik 3: Ametnike vanuseline jaotus põhigruppide lõikes (seisuga 31.12.2008)

%-des

	Põhigrupp/Vanus
	alla 21
	21-30
	31-40
	41-50
	51-60
	61-65
	üle 65

	Juhid
	
	11
	22
	27
	31
	5
	4

	Nõunikud
	0
	30
	30
	11
	22
	7
	

	Vanemametnikud
	
	21
	20
	21
	28
	6
	3

	Nooremametnikud
	
	11
	22
	34
	22
	11 
	0

	Kokku
	0
	20
	21
	22
	28
	6
	3


Juhtide põhigrupis on vanus suhteliselt kõrgem. 67% juhtidest ehk 149 juhti on üle 40 aastased, neist 41% on vanuses 41-50 aastat (2001 – 58%, 2002 – 55%, 2003 – 52%, 2004 – 50%, 2005 – 46%, 2006 – 40%, 2007 – 39%). Üle 40-aastaste juhtide osakaal on 2008. aastal võrreldes 2007. aastaga vähenenud 3% ja võrreldes 2001. aastaga suurenenud 7% (2001 – 60%, 2002 – 62%, 2003 – 65%, 2004 – 70%, 2005 – 72%, 2006 – 71%, 2007 - 70% ). 31-40 aastaste juhtide osatähtsus on 2008. aastal kasvanud 2% ja moodustab 22% juhtide arvust (2001 – 25%, 2002 – 21%, 2003 – 22%, 2004 ja 2005 – 17%, 2006 – 19%, 2007 – 20%).
Nõunike põhigrupis on alla 41-aastaseid nõunikke 61% ehk 28 nõunikku (2001 ja 2002 – 63%, 2003 – 59%, 2004 – 58%, 2005 – 56%, 2006 – 57%, 2007 – 58%), neist 50% ehk 14 nõunikku on vanuses 21-30 aastat (2001 – 72%, 2002 – 48%, 2003 – 49%, 2004 – 56%, 2005 – 50%, 2006 – 57%, 2007 – 46%).
Vanemametnike põhigrupis on 42% ametnikest (546 vanemametnikku) alla 41-aastased (aastatel 2001, 2002 ja 2003 – 42%, 2004 – 44%, 2005 – 42%, 2006 – 44%, 2007 – 42%). Üle 40-aastatest vanemametnikest (58%, 761 ametnikku) moodustavad 41-50 aastased vanemametnikud 36% (272 ametnikku), 2001 – 51%, 2002 – 47%, 2003 – 48%, 2004 – 46%, 2005 – 44%, 2006 – 40%, 2007 – 37%. Vanemad kui 51 aastat on 37% vanemametnikest (489 vanemametnikku), 2001 – 29% 2002 – 30%, 2003 – 30%, 2004 – 30%, 2005 –  33%, 2006 – 34%, 2007 – 36%.
Ametnike jaotus haridustaseme järgi
Tallinna linna ametiasutustes seisuga 31.12.2008 teenistuses olnud 1586 ametnikust (vt tabel 4) on:

67% (1066 ametnikku) kõrgharidusega; 
17% (261 ametnikku) keskeriharidusega;
16% (259 ametnikku) keskharidusega.

Graafik 4: Ametnike jaotus haridustaseme järgi (seisuga 31.12.2008)
Võrreldes 1999. aastaga on kasvanud ametnike hulgas kõrgharidusega ametnike osatähtsus 16% (1999 – 51 %, 2001 – 58%, 2002 – 60%, 2003 – 62%, 2004 – 63%, 2005 – 66%, 2006 ja 2007 – 68%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 93%-le 2008. aastal (2001 ja 2002 – 86%, 2003 – 87%, 2004 – 87%, 2005 – 89%, 2006 – 89%, 2007 – 91%). 13%-l kõrgharidusega juhtidest on magistrikraad ja 2%-l doktorikraad.
Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 63%-le 2008. aastal (2001 – 55%, 2002 – 57%, 2003 – 58%, 2004 – 59%, 2005 – 63%, 2006 – 64%, 2007 – 65%). 8%-l kõrgharidusega vanemametnikest on magistrikraad.
Kõrgharidusega nõunike osakaal oli 2008. aastal 76% (1999 – 85%, 2001 – 78%, 2002 – 72%, 2003 – 78%, 2004 – 74%, 2005 – 70%, 2006 – 83%, 2007 – 76%). Kõrgkoolis õppis 2008. aastal 22% nõunikest (2001 – 7%, 2002 – 22%, 2003 – 24%, 2004 – 29%, 2005 – 28%, 2006 – 11%, 2007 – 24%).

Seisuga 31.12.2008 õppis kõrgkoolis (s.h kraadiõpe) või mujal õppeasutuses 12% ametnikest ehk 189 ametnikku, neist 25 juhti (11% juhtidest), 10 nõunikku (22% nõunikest) ja 154 vanemametnikku (12% vanemametnikest).

Kõrgkoolis õppijate osakaal ametnike arvust on viimastel aastatel 12-13% piires. Samaaegselt kõrgharidust omavate juhtide osakaalu suurenemisega on kasvanud ka kõrgkoolis õppivate juhtide osakaal juhtide arvust.
Graafik 5: Kõrgkoolis või mujal õppeasutuses õppivate ametnike osakaal ametnike arvust %-des

aastatel 2001 kuni 2008
	Põhigrupp/
aasta
	2001
	2002
	2003
	2004
	2005
	2006
	2007
	2008

	Juhid
	17
	20
	19
	23
	17
	15
	20
	25

	
	9%
	10%
	9%
	11%
	9%
	7%
	9%
	11%

	Nõunikud
	3
	10
	13
	16
	14
	6
	11
	10

	
	7%
	22%
	24%
	29%
	28%
	11%
	24%
	22%

	Vanem-ametnikud
	90
	100
	139
	132
	128
	138
	156
	154

	
	11%
	12%
	15%
	14%
	14%
	13%
	13%
	12%

	Noorem- ametnikud
	3
	5
	3
	3
	4
	
	
	

	
	3%
	6%
	8%
	10%
	15%
	
	
	

	Kokku
	113
	135
	174
	174
	163
	159
	187
	189

	
	10%
	12%
	15%
	14%
	14%
	12%
	13%
	12%


Ametnike jaotus teenistusstaaži järgi
Tallinna linna ametiasutustes 31.12.2008 seisuga teenistuses olnud 1586 ametnikust (vt tabel 5) on avaliku teenistuse staaži:

alla 5 aasta – 35% ametnikest (2002 – 44%, 2003 – 39%, 2004 – 36%, 2005 – 35%, 2006 – 34%, 2007 – 35%),
5-10 aastat – 23% ametnikest (2002 – 27%, 2003 – 28%, 2004 – 28%, 2005 – 26%, 2006 – 26%, 2007 – 25%),
üle 10 aasta – 42% ametnikest (2002 – 29%, 2003 – 33%, 2004 – 36%, 2005 – 39%, 2006 ja 2007– 40%).
Suurem on üle 10-aastase avaliku teenistuse staažiga ametnike arv osakaal juhtide põhigrupis – 59% (2002 – 40%, 2003 – 45%, 2004 – 48%, 2005 – 51%, 2006 – 54%, 2007 – 52%) ning see on aasta-aastalt suurenenud.

Alla 1-aastase avaliku teenistuse staažiga juhte on 1% juhtidest (2002 – 7%, 2003 – 3%, 2004 – 5%, 2005- 1%, 2006 – 3%, 2007 – 1%). Ligi kolmandik juhte (27%) on avalikus teenistuses olnud 5-10 aastat.
Alla 1-aastase avaliku teenistuse staažiga ametnikke on kokku 9% ametnike üldarvust (2007 – samuti 9%), põhiliselt vanemametnike põhigrupis – 10% (2007 – samuti 10%).
Vanemametnikest 40%-l on avaliku teenistuse staaži üle 10 aasta, 22%-l  5-10 aastat, 28%-l 1-5 aastat ning alla 1-aastase staažiga vanemametnikke on 10%, mis aasta jooksul pole praktiliselt muutunud (2007. aastal olid vastavad osakaalud: 39%, 23%, 28% ja 10%).
Nõunike põhigrupist kolmandiku moodustavad koosseisuvälised (linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud) nn poliitilised nõunikud, kelle teenistustähtaeg on seotud linnavalitsuse või linnavolikogu volituste tähtajaga.
Eraldi ei vaatle ka nooremaametnike põhigruppi, kuna töötajate arv selles on liiga väikene.

Graafik 6: Ametnike jaotus teenistusstaaži järgi põhigruppide kaupa (seisuga 31.12.2008)

Ametnike jaotus teenistusstaaži järgi põhigruppide kaupa %-des oli järgmine:

	Põhigrupp
	alla 1 aasta
	1-5 aastat
	5-10 aastat
	üle 10 aasta

	Juhid
	1
	13
	27
	59

	Nõunikud
	4
	44
	33
	19


	Vanemametnikud
	10
	28
	22
	40

	Nooremametnikud
	
	56
	22
	22

	Kokku
	9
	27
	23
	41


Staaži linna ametiasutustes alla 5 aasta on 46% ametnikest (2001 ja 2002 aastal – 50%, 2003 – 45%, 2004 – 43%, 2005 – 45%, 2006 – 45%, 2007 – 46%), neist 26%-l on staaž alla ühe aasta ja 74%-l on staaž 1-5 aastat; 5-10 aastat – 21% ametnikest (2002 – 27%, 2003 – 28%, 2004 – 26%, 2005 – 24%, 2006 – 25%, 2007 – 22%) ja üle 10 aasta – 33% ametnikest (2002 – 23%, 2003 – 28%, 2004 – 30%, 2005 – 31%, 2006 – 30%, 2007 – 32%).

Suures osas on ametnike avaliku teenistuse staaž seotud teenistusega linna ametiasutustes.

Graafik 7: Ametnike jaotus põhigruppide kaupa staaži järgi linna ametiasutustes (seisuga 31.12.2008)

Ametnike liikumine linna ametiasutustes
Perioodil 01.01.2008 kuni 31.12.2008 on linna ametiasutustesse tööle asunud (vt tabel 6) kokku 285 ametnikku (2007 aastal – 375 ametnikku): 12 juhti, 4 nõunikku ja 269 vanemametnikku.

Teenistusse asunud ametnikest moodustasid 15% (42 ametnikku) avalikust teenistusest tulnud ametnikud, 13% (38 ametnikku) mujalt avalikust sektorist tulnud ametnikud, 48% (136 ametnikku) erasektorist tulnud ametnikud ja 24% (69 ametnikku) mujalt (s.h kohe pärast kõrgkooli lõpetamist) tulnud ametnikud. (2007. aastal tuli: avalikust teenistusest 35%, erasektorist 31% ja mujalt 23%). 
Avalikust teenistusest tuli:
– juhi ametikohale 5 ametnikku, s.o 42% tööle asunud juhtidest, neist 3 ametnikku tulid linna teistest ametiasutustest (neist 1 töötas ka varem juhi ametikohal);
– nõuniku ametikohale 1 ametnik;

– vanemametniku ametikohale 36, s.o 13% tööle asunud vanemametnikest, neist 13 ametnikku s.o 36% tulid linna teistest ametiasutustest.
Avalikust teenistusest ametiasutustesse tööle asunud 42-st ametnikust on 38% (16 ametnikku) tulnud linna teistest ametiasutustest (2001 – 85%, 2002 – 21%, 2003 – 44%, 2004 – 35%, 2005 – 74%, 2006 – 30%, 2007 – 50%). 2001 ja 2005. aastal oli linna teistest ametiasutustest tulnute suur osatähtsus seotud ametiasutuste ümberkorraldamisega ning sellest tuleneva ametnike liikumisega ühest linna ametiasutusest teise. 2007. aastal moodustasid ühest linna ametiasutusest teise minejatest 54% munitsipaalpolitsei ametnikud, kes Keskkonnaameti korrakaitseüksuse munitsipaalpolitsei baasil loodud Munitsipaalpolitsei Ametisse tööle asusid. 2008. aastal liikusid ametnikud erinevate ametiasutuste vahel.
2008. aastal suurenes erasektorist tööle tulnud töötajate osatähtsus 31%-lt 2007. aastal 48%-le ja vähenes avalikust teenistusest tulnud ametnike osakaal 35%-lt 15%-le. Üheks põhjuseks oli siin 2007. aastal toimunud ümberkorraldused linna ametiasutustes, mis suurendasid ametiasutusse avalikust teenistusest tulnud töötajate arvu.
Kokku täideti 2008. aastal 420 (2007 – 419 ametikohta) vaba ametikohta, neist ametiasutuse sisese värbamise teel täideti 135 ametikohta ehk 32% (2007 – 10%) ning 16 ametikohta ehk 4% (2007 - 16%) täideti linna teistest ametiasutustest tulnud ametnikega. Seega üle kolmandiku (36%) vabu ametikohti täideti teenistuses olevate linnaametnikega (üleviimine teisele ametikohale/edutamine, ametniku soov liikuda teisele ametikohale linna teenistuses). 2007. aastal oli selline ametikohtade täitmine 26%. 2008. aastal suurenes vabade ametikohtade täitmine juba teenistuses olevate linnaametnikega 10% võrra.
6% vabadest ametikohtadest (26 ametikohta) täideti ametnikega, kes olid tulnud mujalt avalikust teenistusest. Kokku 42% (sama ka 2007. aastal) vabadest kohtadest täideti ametnikega, kellel oli eelnev avaliku teenistuse kogemus. 
Kui lahutada tööle asunud ametnike arvust ametnike arv, kes tulid linna teisest ametiasutusest, siis uuenes 2007. aastal linna ametiasutuses kõigi ametnike koosseis kokku 17% (269 väljastpoolt süsteemi tulnud ametnikku), sealhulgas põhigruppide kaupa:

– juhid – 4% (2001 – 12%, 2002 – 11%, 2003 – 11%, 2004 – 8%, 2005 – 14%, 2006 ja 2007 – 5%),

– nõunikud – 9% (2001 – 37%, 2002 – 42%, 2003 – 29%, 2004 – 34%, 2005 – 60%, 2006 – 38%, 2007 – 29%),

– vanemametnikud – 20% (2001 – 12%, 2002 – 13%, 2003 – 15%, 2004 – 14%, 2005 – 17%, 2006 – 23%, 2007 -25%).
Nõunike suurem liikumine 2005. aastal oli tingitud aasta keskel toimunud koalitsiooni muutumisest ning linnavalitsuse muudatustest pärast 2005. aasta kohaliku omavalitsuse volikogu valimisi ning 2007. aastal – muudatustest linnavalitsuses (ametisse astus uus linnapea).
2007. aastal uuenes linna ametiasutuses kõigi ametnike koosseis kokku 22% (2001 – 15%, 2002 ja 2003 – 16%, 2004 – 14%, 2005 – 18% ja 2006 – 21%, 2007 – 21%).
Perioodil 01.01.2008 kuni 31.12.2008 on linna ametiasutustest lahkunud (vt tabel 7) 155 ametnikku (2007 - 247 ametnikku), s.o 10% (2001 – 9%, 2002 – 15%, 2003 – 16%, 2004 – 11%, 2005 – 21%, 2006 – 14%, 2007 – 17%) linna ametiasutuste ametnikest, neist 16 ametnikku ehk 10% on asunud tööle linna teises ametiasutuses.
Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 139 ametnikku ehk 9% teenistuses olevatest ametnikest (2001 – 8%, 2002 – 14%, 2003 – 12%, 2004 – 10%, 2005 – 15%, 2006 ja 2007 – 13%).

Ametiasutusest lahkujatest moodustavad:

juhid – 9% (2001 – 25%, 2002 – 15%, 2003 – 14%, 2004 – 21%, 2005 – 21%, 2006 – 9%, 2007 – 10%),

nõunikud – 2% (2001 – 15%, 2002 – 14%, 2003 – 5%, 2004 – 14%, 2005 – 15%, 2006 – 8%, 2007 – 9%),

vanemametnikud – 88% (2001 – 56%, 2002 – 54%, 2003 - 55%, 2004 – 63%, 2005 – 59%, 2006 – 72%, 2007 – 81%).
Lahkunud ametnikest 22 ametnikku, s.o 14% asusid teenistusse teisel ametikohal avalikus teenistuses, neist 16 ametnikku, s.o 73% asusid tööle linna teistes ametiasutustes; 8 ametnikku, s.o 5% asusid tööle teisel ametikohal avalikus sektoris, 21 ametnikku, s.o 14% asusid tööle erasektorisse; 17 ametnikku, s.o 11% siirdusid pensionile; 1 ametnik, s.o 1% asus teisele tööle Euroopa Liidu institutsioonides ja 87 ametniku ehk 55% asusid tööle mujal või puudusid andmed nende edasise tegevuse kohta.
Ülevaate aastatel 2001-2008 linna ametiasutustesse teenistusse asunud ja teenistusest lahkunud ametnike liikumisest annab tabel 8.

Kokkuvõtteks 
· Tallinna linnaametnik on noor. 41% ametnikest on alla 41-aastased. 37% ametnikest on vanemad kui 51 aastat. Võrreldes 1999. aastaga, mil alla 41-aastaseid ametnikke oli 35%, on ametnikkond noorenenud (2001-2004 – 42%; 2005 – 40%, 2006 – 42%, 2007 – 41%).
· Tallinna linnaametnik on hea haridusega. 67% ametnikest on kõrgharidusega, 17% keskeriharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase pidevalt tõusnud. 2001. aastal oli kõrgharidusega ametnikke 58%, 2002 – 60%, 2003 – 62%, 2004 – 63%, 2005 – 66%, 2006 ja 2007 – 68%.

· Tallinna iga 8-s linnaametnik õpib. 2008. aastal jätkas oma haridusteed kõrgkoolis (s.h kraadiõpe) 12% ametnikest. 2001. aastal 10% ametnikest, 2002 – 12%, 2003 - 15%, 2004 ja 2005 – 14%, 2006 – 12%, 2007 – 13%.

· Linnateenistuses on naistel ja meestel võrdsed võimalused. Juhtide hulgas on naisi 53%, mehi 47%, nõunike hulgas on naisi 52% ja mehi 48%. Suurem on aga naiste osakaal vanemametnike hulgas – 79%. Kokku moodustavad linnaametnikest naised 74% ja mehed 26%.
· Linnateenistuses on valdavalt uue põlvkonna ametnikud. 59% moodustavad ametnikud, kelle avaliku teenistuse staaž on alla 10 aasta. Samas pikeneb linnaametnike avaliku teenistuse staaž ning staaž linnateenistuses, mis on stabiilse organisatsiooni tunnuseks.
· Avalik sektor, s.h Tallinna linn on tööandjana atraktiivne. Viimase viie aasta jooksul tööle asunute hulgas on üle 40% ametnikke, kellel on eelnev avaliku teenistuse kogemus. Üle kolmandiku vabadest ametikohtadest on täidetud linnaorganisatsiooni siseselt (ametiasutuse sisene värbamine, töötajate liikumine ühest ametiasutusest teise).

